b'\n_START_ARTICLE_\nMostviertel\n_START_PARAGRAPH_\nMostviertel (\xc2\xabmostkvartalet\xc2\xbb) er en av de fire tradisjonelle regionene i den \xc3\xb8sterrikske delstaten Nieder\xc3\xb6sterreich, sydvest i delstaten. Som navnet antyder, er landskapet kjent for sine mange frukttr\xc3\xa6r, spesielt p\xc3\xa6re, som det lages fruktvin og fruktsaft av. Syd i Mostviertel begynner Alpene med Ybbstal- og T\xc3\xbcrnitz-Alpene. Den st\xc3\xb8rste byen er St.\xc2\xa0P\xc3\xb6lten._NEWLINE_Mostviertel grenser mot Wald- og Weinviertel i nord (adskilt gjennom Donau), mot Wienerwald i \xc3\xb8st, mot Steiermark i syd og mot de ober\xc3\xb8sterrikske regionene Traunviertel i vest og M\xc3\xbchlviertel i nordvest.'